Ehdotus neuvoston päätös Euroopan yhteisön ja Venäjän federaation välisen sopimuksen tekemisestä Euroopan hiili- ja teräsyhteisön ja Venäjän federaation hallituksen välillä tiettyjen terästuotteiden kaupasta tehdyn sopimuksen muuttamiseksi /* KOM/2003/0493 lopull. - ACC 2003/0192 */





Ehdotus NEUVOSTON PÄÄTÖS Euroopan yhteisön ja Venäjän federaation välisen sopimuksen tekemisestä Euroopan hiili- ja teräsyhteisön ja Venäjän federaation hallituksen välillä tiettyjen terästuotteiden kaupasta tehdyn sopimuksen muuttamiseksi . (komission esittämä) PERUSTELUT Euroopan hiili- ja teräsyhteisö ja Venäjän federaation hallitus tekivät 9 päivänä heinäkuuta 2002 sopimuksen tiettyjen terästuotteiden kaupasta. Sopimuksen yhteisesti hyväksytyssä pöytäkirjamerkinnässä nro 2 edellytetään, että jos ilmenee samanlainen ongelma kuin sopimusta edeltävissä neuvotteluissa tuli esille (eli sopimusta kierretään viemällä sen soveltamisalaan kuulumattomia booriseosteisesta teräksestä valmistettuja tuotteita kilpailukykyisemmällä hinnalla kuin sen soveltamisalaan kuuluvia seostamattomasta teräksestä valmistettuja tuotteita), sopimuspuolet aloittavat neuvottelut hyväksyttävän ratkaisun löytämiseksi. Tällainen ongelma ilmeni ja sopimuspuolet aloittivat neuvottelut. Niiden tuloksena sopimuspuolet sopivat laajentavansa sopimuksen kattavuutta tuotteiden ja vastaavien määrällisten rajoitusten osalta sekä tekevänsä kyseistä sopimusta muuttavan uuden sopimuksen. Tämä on ehdotus neuvoston päätökseksi, jossa hyväksytään uusi sopimus. 2003/0192 (ACC) Ehdotus NEUVOSTON PÄÄTÖS Euroopan yhteisön ja Venäjän federaation välisen sopimuksen tekemisestä Euroopan hiili- ja teräsyhteisön ja Venäjän federaation hallituksen välillä tiettyjen terästuotteiden kaupasta tehdyn sopimuksen muuttamiseksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [1], [1] EUVL C [...], [...], s. [...]. sekä katsoo seuraavaa: (1) Kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehty kumppanuus- ja yhteistyösopimus [2] tuli voimaan 1 päivänä joulukuuta 1997. [2] EYVL L 327, 28.11.1997, s. 3. (2) Kumppanuus- ja yhteistyösopimuksen 21 artiklan mukaan Euroopan hiili- ja teräsyhteisön, jäljempänä 'EHTY', alaan kuuluvien tuotteiden kauppaa säännellään III osaston, sen 15 artiklaa lukuun ottamatta, määräyksillä ja erillisen sopimuksen määräyksillä. (3) Euroopan hiili- ja teräsyhteisö ja Venäjän federaation hallitus tekivät 9 päivänä heinäkuuta 2002 tällaisen sopimuksen tiettyjen terästuotteiden kaupasta [3], joka hyväksyttiin Euroopan hiili- ja teräsyhteisön puolesta 8 päivänä heinäkuuta 2002 tehdyllä komission päätöksellä 2002/603/EHTY [4]. [3] EYVL L 195, 24.7.2002, s. 55. [4] EYVL L 195, 24.7.2002, s. 54. (4) Euroopan hiili- ja teräsyhteisön perustamissopimuksen voimassaolo päättyi 23 päivänä heinäkuuta 2002; sopimuspuolet sopivat edellä mainitun sopimuksen 10 artiklan 2 kohdan mukaisesti, että sopimuksen soveltamista jatketaan ja että kaikki oikeudet ja velvollisuudet säilyvät ennallaan EHTY-sopimuksen voimassaolon päättymisen jälkeen. (5) Sopimuspuolet aloittivat neuvottelut kuten edellä mainitun sopimuksen yhteisesti hyväksytyssä pöytäkirjamerkinnässä nro 2 määrätään ja päättivät, että sopimuksen kattavuutta oli tuotteiden osalta laajennettava niin, että siihen sisältyvät myös tuoteryhmät SA5 ja SA6 vastaavine määrällisine rajoituksineen, ON PÄÄTTÄNYT SEURAAVAA: 1 artikla 1. Hyväksytään Euroopan yhteisön puolesta Euroopan yhteisön ja Venäjän federaation hallituksen välinen sopimus Euroopan hiili- ja teräsyhteisön ja Venäjän federaation hallituksen välillä tiettyjen terästuotteiden kaupasta tehdyn sopimuksen muuttamisesta. 2. Sopimuksen teksti [5] on tämän päätöksen liitteenä. [5] Katso tämän virallisen lehden sivu .... 2 artikla Neuvoston puheenjohtaja valtuutetaan nimeämään henkilöt, joilla on oikeus allekirjoittaa 1 artiklassa tarkoitettu sopimus. Tehty Brysselissä [...] päivänä [...]kuuta [...]. Neuvoston puolesta Puheenjohtaja Euroopan yhteisön ja Venäjän federaation hallituksen SOPIMUS Euroopan hiili- ja teräsyhteisön ja Venäjän federaation hallituksen välillä tiettyjen terästuotteiden kaupasta tehdyn sopimuksen muuttamisesta EUROOPAN YHTEISÖ ja VENÄJÄN FEDERAATION HALLITUS, jotka ovat tämän sopimuksen sopimuspuolia, katsovat seuraavaa: Sopimuspuolet haluavat edistää teräksen kaupan säännönmukaista ja oikeudenmukaista kehitystä Euroopan yhteisön, jäljempänä 'yhteisö', ja Venäjän federaation, jäljempänä 'Venäjä', välillä. Kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehty kumppanuus- ja yhteistyösopimus tuli voimaan 1 päivänä joulukuuta 1997. Kumppanuus- ja yhteistyösopimuksen 21 artiklan mukaan Euroopan hiili- ja teräsyhteisön, jäljempänä 'EHTY', alaan kuuluvien tuotteiden kauppaa säännellään III osaston, sen 15 artiklaa lukuun ottamatta, määräyksillä ja erillisen sopimuksen määräyksillä. Euroopan hiili- ja teräsyhteisö ja Venäjän federaation hallitus tekivät 9 päivänä heinäkuuta 2002 tällaisen sopimuksen tiettyjen terästuotteiden kaupasta, jäljempänä 'sopimus'. Euroopan hiili- ja teräsyhteisön perustamissopimuksen voimassaolo päättyi 23 päivänä heinäkuuta 2002; kaikki EHTY:lle sopimuksen perusteella kuuluvat oikeudet ja velvollisuudet siirtyivät yhteisölle; kuten edellä mainitun sopimuksen 10 artiklassa määrätään, EHTY-sopimuksen voimassaolon päättyminen ei vaikuta sopimukseen. Käsitelläkseen yhteisön ilmaisemaa huolta Venäjältä tulevan booriseosteisesta teräksestä valmistettujen tuotteiden tuonnin kasvusta sopimuspuolet aloittivat neuvottelut kuten sopimuksen yhteisesti hyväksytyssä pöytäkirjamerkinnässä nro 2 määrätään ja päättivät, että sopimuksen kattavuutta oli tuotteiden osalta laajennettava niin, että siihen kuuluvat myös tuoteryhmät SA5 ja SA6, OVAT PÄÄTTÄNEET tehdä tämän sopimuksen ja ovat tätä varten nimenneet täysivaltaisiksi edustajikseen EUROOPAN YHTEISÖJEN KOMISSION ja VENÄJÄN FEDERAATION HALLITUKSEN, JOTKA OVAT SOPINEET SEURAAVAA: 1 artikla Muutetaan sopimus seuraavasti: 1. Korvataan sopimuksen liite I oheisella liitteellä I. 2. Korvataan sopimuksen liite II oheisella liitteellä II. 2 artikla Sopimuspuolet sopivat, että tuoteryhmiin SA5 ja SA6, sellaisina kuin ne määritellään oheisessa liitteessä I, kuuluvien tuotteiden 1 päivän tammikuuta 2003 ja tämän sopimuksen voimaantulon välisenä aikana Venäjältä yhteisöön tapahtunut tuonti vähennetään kyseisten tuoteryhmien vuoden 2003 määrällisistä rajoituksista, jotka esitetään oheisessa liitteessä II. 3 artikla Tuotaessa yhteisöön tuoteryhmiin SA5 ja SA6 kuuluvia tavaroita, joihin liittyy ennen tämän sopimuksen voimaantuloa annettu tarkkailuasiakirja [6], ei edellytetä sopimuksessa ja erityisesti sen pöytäkirjan A 9 artiklan 2 kohdassa tarkoitettua tuontilupaa. [6] Myönnetään komission asetuksen (EY) N:o 76/2002 (EYVL L 16, 18.1.2002, s. 3), sellaisena kuin se on viimeksi muutettuna komission asetuksella (EY) N:o 2385/2002 (EYVL L 358, 31.12.2002, s. 125), mukaisesti. 4 artikla Tämä sopimus tulee voimaan päivänä, jona se allekirjoitetaan. 5 artikla Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan ja venäjän kielellä, ja kaikki kieliversiot ovat yhtä todistusvoimaiset. Tehty [...] [...] päivänä [...]kuuta [...]. Euroopan yhteisön puolesta Venäjän federaation hallituksen puolesta LIITE I >TAULUKON PAIKKA> LIITE II MÄÄRÄLLISET RAJOITUKSET (tonnia) >TAULUKON PAIKKA> Huomautus: SA ja SB ovat tuoteluokkia. SA1-SA6 ja SB1-SB3 ovat tuoteryhmiä.